**ANUNȚ PENTRU SOLICITAREA DE EXPRESII DE INTERES**

**INSPECTORATUL GENERAL PENTRU SITUAȚII DE URGENȚĂ,**

**Unitatea de Implementare a Proiectului privind „Îmbunătățirea Managementului Riscului de Dezastre”**

**Acord de Împrumut BIRD nr. 8892-RO**

Denumire servicii: Servicii de consultanță pentru realizarea de **"Expertize tehnice în construcții pentru construcțiile existente - PACHETUL 1 – 7 clădiri**

Ref: RO-GIES-206119-CS-CQS

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului de dezastre și intenționează să aloce o parte din fondurile acestui împrumut pentru finanțarea prezentelor servicii de consultanță.

Serviciile de consultanță („Serviciile”) constau în realizarea de*”****Expertize tehnice în construcții*** *pentru construcțiile existente -* ***PACHETUL 1:*** *Sediu ISUJ și Detașament de pompieri Botoșani judeţul Botoşani, Sediu ISUJ Vaslui și Detașament de Pompieri Vaslui, Judeţul Vaslui, Clădire administrativă Unitatea Militară 0543 Tecuci, Județul Galați și Secţia de Pompieri Berești, din cadrul Inspectoratului pentru Situații de Urgență ”General Eremia Grigorescu” al județului Galați; Detaşamentul de Pompieri Rȃmnicu Sărat din cadrul Inspectoratului pentru Situații de Urgență ”Neron Lupașcu” al județului Buzău, Detaşamentul de Pompieri Focşani și Secţia de Pompieri Adjud, din cadrul Inspectoratului pentru Situații de Urgență”Anghel Saligny” al județului Vrancea”*. Informații detaliate suplimentare, inclusiv despre perioada derulării acestor Servicii, sunt furnizate în Termenii de Referință (ToR) publicați pe site-ul Inspectoratului General pentru Situații de Urgență <https://www.igsu.ro/InformatiiPublice/AnunturiAchizitii>.

Inspectoratul General pentru Situații de Urgență prin Unitatea de Implementare a Proiectului invită firmele de consultanță eligibile (”Consultanții”) să-și manifeste interesul pentru prestarea Serviciilor. Consultanții interesați vor transmite o Expresie de Interes prin care vor furniza informații care să demonstreze că au calificările necesare și experiența relevantă pentru prestarea acestor Servicii. De asemenea, Expresiile de Interes trebuie să conțină și informații detaliate privind adresa, date de contact (persoană, email, telefon), numărul de înregistrare și țara, precum și informații privind profilul Consultantului.

Criteriile de selecție pentru evaluarea Expresiilor de Interes sunt:

**Calificări și experiență generale – 20 puncte;**

1. Firma sau cel puțin unul dintre asociați, în cazul asocierii, să aibă ca principal domeniu de activitate înregistrat la Registrul Comerțului codul CAEN 7112 - Activitati de inginerie și consultanță tehnică legate de acestea;
2. Minim 5 ani experiență în prestarea de servicii de consultanță în domenii ca: proiectare construcții, expertiză tehnică proiectare/execuție construcții, verificare tehnică proiectare, dirigenție de șantier etc.;

**Experiență specifică – 50 puncte;**

1. Minim 5 contracte finalizate cu succes în ultimii 5 ani privind efectuarea de expertize tehnice în România. Expertizele tehnice finalizate cu succes în ultimii 5 ani pentru clădiri din clasa de importanță I vor fi considerate un avantaj;
2. Finalizarea cu succes a cel puțin 3 expertize tehnice de complexitate similară într-un interval de 2 luni de execuție, în ultimii 3 ani, va fi considerată un avantaj
3. Expertizele Tehnice efectuate în zonele geografice (inclusiv județele învecinate) în care sunt amplasate construcțiile care fac obiectul prezenților Termeni de Referință pot fi considerate un avantaj;

**Disponibilitate experți cheie – 30 puncte**

1. Consultantul va pune la dispoziție o echipă de specialiști cu experiența și calificările necesare executării cu succes a serviciilor, echipă care va include cel puțin următorii experți cheie: **Manager Proiect, Expert Tehnic Atestat domeniile A1, A2 – min 2 persoane**. Poziția de Manager Proiect poate fi cumulată cu una din pozițiile de Expert Tehnic Atestat, dar se va considera un avantaj punerea la dispoziție de către Consultant a unui specialist distinct pentru poziția de Manager Proiect.

**Conflictul de interese**

Se atrage atenția Consultanților interesați asupra secțiunii III, 3.14, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/659511533066042959/Procurement-Regulations-2017.pdf>) care stipulează politica Băncii Mondiale cu privire la *conflictul de interese*.

**Eligibilitatea**

Se atrage atenția Consultanților interesați asupra secțiunii III, paragrafele 3.21, 3.22 și 3.23 cu privire la *eligibilitate*, din cadrul documentului menționat anterior. În concordanță cu paragraful 3.23 (b), firmele sau instituțiile proprietate de stat din România pot participa la această procedură doar dacă pot demonstra că (i) sunt autonome din punct de vedere juridic și financiar, (ii) sunt operaționale în conformitate cu legislația din domeniul comercial și (iii) sunt agenții/entități independente față de Guvernul României sau față de Agenția de implementare. Excepțiile de la prevederile paragrafului 3.23 (b) sunt situațiile detaliate în paragrafele 3.23 (c) și 3.23 (d).

Consultanții se pot asocia cu alte firme pentru a-și îmbunătăți calificările, dar trebuie să indice dacă forma de colaborare este asociere sau subconsultanță. În cazul selectării unei asocieri, toți partenerii vor fi responsabili solidar și nelimitat pentru întregul contract.

Consultantul va fi selectat utilizând procedura ”Selecţie pe baza Calificărilor Consultantului (CQS –Consultant’s Qualifications based Selection) în conformitate cu prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers, July 2016, revised November 2017 <http://pubdocs.worldbank.org/en/659511533066042959/Procurement-Regulations-2017.pdf>)

Consultanţii interesați pot obţine informaţii suplimentare prin e-mail la adresele [marcela.vladareanu.uip@igsu.ro](mailto:marcela.vladareanu.uip@igsu.ro), [simona.salaci.uip@igsu.ro](mailto:simona.salaci.uip@igsu.ro).

Expresiile de interes vor fi transmise în scris, în limba română, la adresele de e-mail: [marcela.vladareanu.uip@igsu.ro](mailto:marcela.vladareanu.uip@igsu.ro) , [simona.salaci.uip@igsu.ro](mailto:simona.salaci.uip@igsu.ro) , până la data de **28 ianuarie 2021.**